

**Ffurflen Gyflwyno Cynllun Pryderon Mynediad i Addysg Uwch**

# Sut i gwblhau'r ffurflen hon

Mae pum adran i'r ffurflen hon, gyda chyfarwyddiadau ar gyfer llenwi wedi'u cynnwys ym mhob adran. Sicrhewch eich bod wedi llenwi'r rhannau perthnasol o bob adran o'r ffurflen cyn ei chyflwyno i QAA, neu efallai na fyddwn yn gallu ymchwilio i'ch pryder.

# Adran 1: Ynglŷn â chi

Mae'r adran hon yn gofyn i chi ddarparu manylion personol fel y gallwn gysylltu â chi. Bydd angen o leiaf un dull o gysylltu â chi trwy gyfathrebu ysgrifenedig, gan ein bod yn cynnal llawer o'n proses ymchwilio i bryderon yn ysgrifenedig - ein dull arferol o gysylltu fydd e-bost.

|  |  |  |  |  |  |
| --- | --- | --- | --- | --- | --- |
|  **Teitl:**  | Mr [ ]  | Mrs [ ]  | Miss [ ]  | Ms [ ]  | Arall:  |
| **Cyfenw:**  |  | **Enwau cyntaf:** |  |
| **Cyfeiriad:** |
| **Ffôn:** | **Symudol:** |
| **E-bost:**  |

Bydd angen i chi roi gwybod i ni am unrhyw newidiadau yn eich manylion cyswllt tra byddwn yn ystyried eich achos.

# Adran 2: Manylion y darparydd neu’r Asiantaeth Dilysu Mynediad (ADM) y mae gennych chi bryder yn eu cylch

Os ydych/oeddech chi’n **fyfyriwr**, cwblhewch Adran **2a**.

Os ydych/oeddech chi’n **aelod o staff**, cwblhewch Adran **2b**.

Os nad ydych/oeddech chi’n fyfyriwr nac yn aelod o staff, cwblhewch Adran **2c**.

## Adran 2a - Myfyriwr

**Enw’r darparydd rydych/roeddech chi wedi cofrestru ag ef neu enw’r ADM sy’n dyfarnu’r cymhwyster rydych/roeddech yn astudio ar ei gyfer**

Nodwch enw'r darparydd rydych/roeddech wedi cofrestru ag ef ac yr ydych yn mynegi pryder yn ei gylch **neu** enw’r ADM sy’n dyfarnu’r cymhwyster rydych/roeddech yn astudio ar ei gyfer ac rydych yn mynegi pryder yn ei gylch.

**Cwrs rydych/roeddech chi wedi cofrestru arno**

Nodwch enw’r cwrs rydych/roeddech yn ei astudio – er enghraifft,

'Proffesiynau Perthynol i Iechyd'.

### Math o ddarpariaeth

Ticiwch y blwch priodol i nodi a ydych/oeddech yn astudio eich cwrs:

* llawn-amser (yn mynychu pob modiwl a bennwyd ar gyfer blwyddyn o astudio)
* rhan-amser (mynychu nifer o'r modiwlau a neilltuwyd ar gyfer blwyddyn o astudio mewn un flwyddyn, a mynychu’r gweddill y flwyddyn nesaf).

|  |  |
| --- | --- |
| Llawn-amser: |[ ]  Rhan-amser: |[ ]

|  |  |
| --- | --- |
| **Dyddiad cychwyn eich cwrs:**  |  |
| **Dyddiad gorffen eich cwrs:** |  |
| Os ydych yn dal i fod yn fyfyriwr, nodwch y dyddiad y disgwyliwch orffen eich cwrs:Os gwnaethoch chi dynnu allan neu gael eich tynnu allan o'ch cwrs, nodwch y dyddiad y gwnaed hynny:  |

## Adran 2b - Aelod o staff

### Enw'r darparydd a/neu ADM

Nodwch enw'r darparydd a/neu'r ADM lle'r ydych/roeddech yn aelod o staff yr ydych yn mynegi pryder yn ei gylch.

### Eich cyflogaeth

|  |  |
| --- | --- |
| **Teitl y swydd** |  |
| **Natur cyflogaeth** |  |
| **Cyfnod cyflogaeth** | O: (mis/blwyddyn)Tan: (mis/blwyddyn) |

**Oes yna Dribiwnlys Cyflogaeth yn ymchwilio i’ch pryder ar hyn o bryd, neu oes yna Dribiwnlys Cyflogaeth yn yr arfaeth?**

|  |  |
| --- | --- |
| Oes: |[ ]  Nac oes: |[ ]

**Sylwch:** Fel arfer ni all QAA ymchwilio i bryderon tra bod Tribiwnlys Cyflogaeth ar waith neu yn yr arfaeth. Os ydych chi wedi llofnodi cytundeb cyfaddawd gyda'r sefydliad dan sylw, efallai y byddwch am geisio cyngor cyfreithiol cyn cyflwyno'r ffurflen hon. Eich cyfrifoldeb chi yw sicrhau eich bod yn cydymffurfio â thelerau unrhyw gytundebau blaenorol perthnasol.

## Adran 2c - Ddim yn fyfyriwr nac yn aelod o staff

### Enw'r darparydd neu ADM

Nodwch enw'r darparydd a/neu'r ADM yr ydych yn mynegi pryder yn ei gylch.

**Beth yw eich perthynas â'r sefydliad dan sylw?**

|  |
| --- |
|  |

# Adran 3: Proses ar gyfer codi pryder

Cyn codi pryder gyda QAA, dylai unrhyw bryder am gwrs Mynediad i AU penodol gael ei godi gyda darparydd y cwrs, gan ddilyn eu gweithdrefnau cyhoeddedig. Os na all y darparydd ddatrys y pryder yn foddhaol, yna dylai'r ADM ymchwilio i hyn. Os nad yw'r pryder wedi'i ddatrys ar yr adeg honno, yna dylid ei godi gyda QAA.

Yn yr un modd, dylid codi unrhyw bryder ynghylch y ffordd y mae ADM yn cyflawni eu cyfrifoldebau yn gyntaf gyda'r ADM. Os na all yr ADM ddatrys y pryder yn foddhaol, yna dylid codi hyn gyda QAA.

Dylid codi pryderon sy'n ymwneud a sut mae ADM yn bodloni'r gofynion rheoliadol a nodir yn y meini prawf ar gyfer trwyddedu’n uniongyrchol â QAA.

Lle bo'n berthnasol, a ymchwiliwyd i'ch pryder trwy weithdrefnau mewnol y darparydd a/neu'r ADM ei hun?

(ticiwch)

|  |  |
| --- | --- |
| Do: |[ ]  Naddo: |[ ]

Gofynnir i chi gyflwyno gohebiaeth a/neu ddogfennaeth sy'n berthnasol i ymchwiliad y darparydd a/neu’r ADM ynghyd â'r ffurflen gyflwyno hon.

# Adran 4: Eich pryder

Disgrifiwch eich pryder isod. Defnyddiwch ddalen ar wahân os oes angen.

## Tystiolaeth

Dylid anfon tystiolaeth ddogfennol gyda'ch cyflwyniad i gyfiawnhau unrhyw ymholiadau i'r darparydd a/neu ADM dan sylw. Os nad yw’r dystiolaeth ar gael i chi, gallech ystyried cais o dan y Ddeddf Rhyddid Gwybodaeth, os yw hynny’n berthnasol, neu trwy wneud Cais am Fynediad at Ddata gan y Testun. Dylech allu dod o hyd i wybodaeth neu arweiniad ar-lein am y naill a’r llall pe bai angen cymorth arnoch.

Ni allwn ystyried cyflwyniad ar sail honiadau nad oes unrhyw dystiolaeth í’w hategu. Rydym yn cadw'r hawl i beidio ag ymchwilio i bryderon yr ystyrir eu bod yn flinderus neu'n faleisus.

Dylech anfon unrhyw wybodaeth berthnasol atom gan gynnwys llythyrau neu e-byst, ynghyd â chopi o ohebiaeth a/neu ddogfennaeth sy'n berthnasol i ymchwiliad y darparydd a/neu ADM i'ch pryder gwreiddiol.

# Adran 5: Datganiad

* Rwy’n datgan bod y wybodaeth a roddir ar y ffurflen hon, hyd y gwn i’n wir ac yn gyflawn.
* Rwyf wedi darllen [Canllawiau’r Cynllun Pryderon Mynediad i Addysg Uwch](https://www.qaa.ac.uk/docs/qaa/access-to-he/cynllun-pryderon-mynediad-i-addysg-uwch.pdf?sfvrsn=f0ceb281_16) ac yn deall pwrpas y Cynllun Pryderon.

|  |  |
| --- | --- |
| **Llofnod:** |  |
| **Dyddiad:** |  |

Sylwch, os byddwch yn e-bostio eich ffurflen atom, bydd teipio eich enw yn y blwch uchod yn cael ei ystyried yn gyfystyr â llofnod electronig.

## Anhysbysrwydd

Rydym yn prosesu gwybodaeth bersonol unigolion sy'n cyflwyno pryderon i'r Cynllun ar sail buddiannau dilys - rheoleiddio'r Diploma Mynediad i AU a hyrwyddo a chynnal ansawdd a safonau mewn addysg uwch.

Os byddwn yn penderfynu ymchwilio i’ch pryder, bydd y broses yn cael ei chynorthwyo’n sylweddol os gallwn ddatgelu’r manylion a ddarparwyd gennych yn Adrannau 1 a 2 uchod (ac eithrio eich cyfeiriad post a/neu e-bost) i’r sefydliad dan sylw ac i unrhyw sefydliad arall y bydd angen i ni efallai ymgynghori â nhw yn ystod ein hymchwiliad.

Os byddwch yn gwneud cais am fod yn ddienw, sylwch, er na fydd QAA yn datgelu'r manylion a ddarparwyd gennych yn Adrannau 1 a 2, trwy lenwi'r ffurflen hon rydych yn rhoi caniatâd i QAA drafod yr achos gyda'r sefydliad dan sylw, ac unrhyw sefydliadau priodol eraill y gall fod angen i ni ymgynghori â nhw yn ystod ein hymchwiliadau (e.e. cyrff proffesiynol, statudol neu reoleiddiol). **Dylech fod yn ymwybodol efallai na fyddwn bob amser yn gallu eich cadw’n anhysbys, oherwydd efallai y bydd modd i’r sefydliad eich adnabod ar sail manylion yn eich cyflwyniad i'r Cynllun Pryderon Mynediad i Addysg Uwch**.

P’un a allwn ni ymchwilio i'ch pryder ai peidio, mae’n bosib y byddwn yn trosglwyddo gwybodaeth am eich cyflwyniad i'r sefydliad dan sylw. Mae hyn er mwyn sicrhau bod y sefydliad yn ymwybodol o'r pryder. Efallai y byddwn yn trosglwyddo gwybodaeth i sefydliadau perthnasol eraill, megis cyrff proffesiynol, statudol a rheoleiddiol.

Os ydych wedi nodi nad ydych am i ni ddatgelu’r wybodaeth a ddarparwyd gennych yn Adran 1, byddwn yn sicrhau nad yw’r wybodaeth hon yn cael ei throsglwyddo gennym ni i unrhyw drydydd parti.

Os oes gennych chi unrhyw gwestiynau neu bryderon ynghylch diogelu eich hunaniaeth ac yr hoffech siarad â ni cyn llenwi’r ffurflen hon, cysylltwch â ni yn AHE@qaa.ac.uk.

Nodwch a ydych yn dymuno i QAA gynnal eich anhysbysrwydd yn ystod unrhyw weithgaredd ymchwilio:

|  |  |
| --- | --- |
| Ydw: |[ ]  Nac ydw: |[ ]

### Sut clywsoch chi am y Cynllun Pryderon Mynediad i Addysg Uwch?(ticiwch)

|  |
| --- |
| Gwefan QAA |[ ]
| Gwefan Mynediad i AU |[ ]
| Chwilio ar y rhyngrwyd |[ ]
| Trwy wasanaethau cymorth myfyrwyr |[ ]
| Cyfeillion a chydweithwyr |[ ]
| Arall, rhowch fanylion os gwelwch yn dda  |

**Anfonwch y cyflwyniad hwn at:**

E-bost: AHE@qaa.ac.uk

Diweddarwyd ddiwethaf - Ionawr 2025

© Yr Asiantaeth Sicrhau Ansawdd ar gyfer Addysg Uwch 2025

Rhifau elusen gofrestredig 1062746 a SC037786
[www.qaa.ac.uk](http://www.qaa.ac.uk/)